אריק אדלמן

אריק אדלמן (באנגלית: Eric Steven Edelman; נולד בשנת 1951) הוא דיפלומט אמריקאי אשר כיהן כתת-מזכיר ההגנה של ארצות הברית למדיניות ושגריר ארצות הברית בטורקיה ופינלנד.

קריירה ממשלתית 
אריק אדלמן סיים אוניברסיטת קורנל בשנת 1972 בהיסטוריה וממשל. בשנת 1981 הוא סיים דוקטורט באוניברסיטת ייל.

את הקריירה הדיפלומטית אריק אדלמן החל בינואר 1980, כאשר הוא היה חבר במשלחת ארצות הברית לשיחות במזרח התיכון. בהמשך הוא עבד במטה של משרד החוץ של ארצות הברית תחת ג'ורג' שולץ. בשנים 1984–1987 הוא עבד במחלקת ברית המועצות, ובשנים 1987–1989 בשגרירות ארצות הברית במוסקבה. בהמשך הוא כיהן במספר תפקידים במערך של שירות החוץ של ארצות הברית. התפקידים היו קשורים למדיניות מול רוסיה ומדינות נוספות באזור מזרח אירופה. בשנים 1995–1996 הוא שירת בשגרירות בפראג.

בשנת 1998 מונה לראשונה לתפקיד של שגריר. הוא שירת במשך שלוש שנים בפינלנד. בשנים 2003–2005 הוא היה שגריר בטורקיה.

בשנת 2005 הוחזר אדלמן לארצות הברית ומונה לתת-מזכיר ההגנה של ארצות הברית למדיניות. הוא כיהן בתפקיד זה עד לשנת 2009, כאשר עזב את השירות הממשלתי, ובמקומו מונתה מישל פלורנוי.

החל משנת 2009 הוא מלמד במוסדות פרטיים ומייעץ.

קישורים חיצוניים 

 קורות חיים

סגל מחלקת ההגנה של ארצות הברית
דיפלומטים יהודים
יהודים פקידי ממשל בארצות הברית
שגרירים בטורקיה
שגרירי ארצות הברית בפינלנד
בעלי תואר דוקטור מאוניברסיטת ייל
בוגרי אוניברסיטת קורנל
אמריקאים שנולדו ב-1951